|  |
| --- |
| Hankedokumendid |
| **Hankija** |
| **Sihtasutus Eesti Teadusagentuur**registrikood: 90000759 |
|  |
| **Hanke nimetus** |
| **Uuringu „Eesti Teadusagentuuri käivitamise ja Eesti teaduse****rahastamissüsteemi reformi tagasisideuuring“ tellimine****Riigihangete registri viitenumber 162505** |
| Pakkumuse esitamise tähtaeg: | 4.mail 2015.a kell 12.00 |
| Pakkumuse esitamise koht: | 1. e-riigihangete keskkonna kaudu aadressil:

 https://riigihanked.riik.ee1. e-posti teel aadressil: etag@etag.ee
 |
| Pakkumuste avamise tähtaeg ja koht: | 20.aprill 2014 kell 10.05 hankija Tartu kontoris Soola 8  |
| Hankemenetluse liik: | lihthange |
| Hankelepingu liik: | Teenuste hankeleping  |
| CPV kood ja nimetus: | 79311200-9 Uuringute läbiviimise teenused |

**PAKKUMUSE ESITAMISE ETTEPANEK**

Sihtasutus Eesti Teadusagentuur (edaspidi hankija) otsib lepingupartnerit Eesti Teadusagentuuri käivitamise ja Eesti teaduse rahastamissüsteemi reformi tagasisideuuringu läbiviimiseks ja kutsub Teid esitama käesolevate hankedokumentide alusel pakkumusi hankelepingu sõlmimiseks hankele „Uuringu „Eesti Teadusagentuuri käivitamise ja Eesti teaduse rahastamissüsteemi reformi tagasisideuuring“ tellimine“ (edaspidi hange).

Ettepanek on kättesaadav Riigihangete registri veebilehel ja hankija kodulehel vähemalt pakkumiste esitamise tähtaja lõppemiseni.

**1. HANKE ESE**

1.1. Hanke esemeks on Sihtasutuse Eesti Teadusagentuur (edaspidi ETAg) käivitamise ja Eesti teaduse rahastamissüsteemi reformi tagasisideuuringu läbiviimine ja aruande koostamine, et selgitada välja ETAg-i tegevuste sihtgruppide rahulolu ETAg-i pakutavate teenustega ja saada hinnang ETAg-i kui täiendavate ja tugifunktsioonide täitja positsiooni konsolideerumise kohta Eesti teadus- ja arendustegevuse korraldamise süsteemis.

Teenuse täpsem kirjeldus on esitatud punktides 2.1.-2.7.

Hankelepingu tingimused on esitatud lisas 6.

1.2. Finantseerimisallikas. Hanget finantseeritakse 2007-2013 aasta Euroopa Liidu struktuurivahendite rakendamise perioodi Inimressursi arendamise rakenduskava prioriteetse suuna „Teadus- ja arendustegevuse inimressursi arendamine“ meetme „Eesti teadusasutuste rahastamissüsteemi arendamine“ programmi „Teadus- ja arendusasutuste rahastamissüsteemi reformi ja Eesti Teadusagentuuri käivitamise programmi „TeRaS““ tegevuse 4 vahenditest.

1.3. Kontakt ja lisainformatsioon

Hankija: SA Eesti Teadusagentuur

Kontaktisik: Joel Peetersoo e-post: joel.peetersoo@etag.ee

Vastutav isik: Eva Panksepp e-post. Eva.panksepp@etag.ee

**2. TEHNILINE KIRJELDUS**

Riigihanke teenus tuleb osutada vastavalt käesolevas punktis toodud teenuse osutamise nõuetele.

2.1. Uuringu eesmärk

Uuringu eesmärkideks on:

1. selgitada välja ETAg-i poolt pakutavate teenuste tarbimine ja nendega rahulolu ETAg-i tegevuste sihtgruppide poolt;
2. saada sihtgruppide hinnang ETAg-i organisatsioonikultuuri kohta;
3. saada sihtgruppide hinnang ETAg-i kui täiendavate ja tugifunktsioonide täitja positsiooni konsolideerumise kohta Eesti TA korraldamise süsteemis;
4. selgitada välja ETAg-i kommunikatsioonikanalite kasutamise intensiivsus ja kanalitega rahulolu ETAg-i tegevuste sihtgruppide poolt;
5. saada sihtgruppide hinnang avaliku sektori poolset teaduse rahastamist iseloomustavatele tingimustele Eestis.

2.2. Uuringu meetod

2.2.1. Uuringu meetodiks on ankeetküsitluse läbiviimine ja vastuste analüüs statistilise andmetöötluse tarkvaraga.

2.2.2. Uuring tuleb läbi viia Hankija poolt esitatud uurimisküsimuste alusel Pakkuja poolt koostatud ankeedi põhjal. Pakkuja valib ankeetküsitluse läbiviimise kanalid kooskõlastatult Hankijaga.

2.2.3. Küsitlusperiood mai-juuni 2015.

2.3. Uuringu sihtgrupp

2.3.1. Viimase 5 aasta jooksul Eesti riiklikke uurimistoetusi (siht- ja grantfinantseerimise taotlejad, personaalsete ja institutsionaalsete uurimistoetuste taotlejad) taotlenud teadlased, samuti KESTA ja TerVE programmidest oma projektidele rahastamist taotlenud teadlased;

2.3.2. Viimase 5 aasta jooksul SA Archimedes teaduskoostöö keskuses ja ETAg-is koordineeritud Euroopa teaduse raamprogrammide (FP7 ja Horisont2020) rahastamisvahendeid taotlenud teadlased;

2.3.3. Viimase 5 aasta jooksul SA Archimedes teaduskoostöö keskuses ja ETAg-is koordineeritud akadeemilise mobiilsuse meetmete rahastamisvahendeid taotlenud teadlased (Euraxess, ERMOS, Mobilitas);

2.3.4. Viimase 5 aasta jooksul SA Archimedes teaduskoostöö keskuses ja ETAg-i korraldatud õpilaste ja üliõpilaste teadustööde konkurssidest osa võtnud Eesti haridusasutuste õpilased, üliõpilased ja nende juhendajad.

2.4. Sihtgrupi valimi suurus

2.4.1. Uuringu käigus tuleb küsitleda kokku vähemalt 600 unikaalset punkti 2.3. kriteeriumitele vastavat ETAg-i tegevuste sihtgruppide liiget.

2.4.2. Uuringu käigus tuleb küsitleda vähemalt:

1. 300 sihtgrupi 2.3.1. liiget (kontaktid ETIS-est);
2. 100 sihtgrupi 2.3.2. liiget (kontaktid VTKO-st);
3. 100 sihtgrupi 2.3.3. liiget (kontaktid VTKO-st (Euraxess) ja UTO-st (ERMOS, Mobilitas));
4. 100 sihtgrupi 2.3.4. liiget (kontaktid TPO-st; sihtgrupile 2.3.4 suunatakse ainult küsimused alapunktides 2.5.1.; 2.5.2. ja 2.5.4.).

2.4.3. Uuringu valim peab olema representatiivne, esindades võimalusel ETAg-i teenuseid kasutavaid teadlasi ning teadustööde konkurssidest osa võtnud Eesti haridusasutuste õpilasi, üliõpilasi ja nende juhendajaid soolise ja vanuselise jaotuse osas proportsionaalselt.

2.5. Uurimisküsimused.

2.5.1. ETAg-i tegevused / ETAg-i teenuste tarbimine.

Küsimused: loetelu teenustest:

1. 7. raamprogramm
2. Horisont 2020
3. COST võrgustik
4. Projektide ettevalmistustoetused ja käibemaksu hüvitamine
5. Euraxess võrgustik
6. ERMOS programm
7. Mobilitas programm
8. Eesti teaduse infrastruktuuride teekaart
9. Keskkonnakaitse- ja tehnoloogia T&A programm KESTA
10. Tervishoiu T&A programm TerVE
11. Teaduse evalveerimine
12. Sihtfinantseerimine
13. Personaalsed uurimistoetused (PUT)
14. Institutsionaalsed uurimistoetused (IUT)
15. ETIS kasutajatugi
16. TeaMe programm
17. Teaduse populariseerimise projektikonkurss ja auhind
18. Kasvatusteaduslike tööde konkurss
19. Üliõpilaste teadustööde konkurss
20. Õpilaste Teaduslik Ühing
21. Õpilaste teadustööde konkurss
22. Õpilasleiutajate konkurss
23. Innovaatika uudiskiri
24. Eesti teadusportaal

Vastuse tüüp: märkida ära, millise tegevuse sihtgruppi kuulutakse, millist teenust kasutatakse ja rahulolu teenusega (skaala 1-5, lisaks 0 – ei ole arvamust). Iga kasutatavaks märgitud ETAg-i teenuse juures avaneb lisavalik: 2.5.2.

2.5.2. ETAg-i organisatsioonikultuur.

Küsimused:

1. Kas märgitud ETAg-i tegevust või teenuse pakkumist iseloomustavad järgmised tugevused:
2. mitmekülgne asjatundlikkus;
3. avatus arengutele ja muutustele;
4. kompetentsus ja kogemused;
5. sõbralikkus ja abivalmidus;
6. teaduspoliitiliste otsuste tasakaalustatus ja usaldusväärsus;
7. seda iseloomustab tugevusena midagi muud – lühike vaba vastus.
8. Kas märgitud ETAg-i tegevust või teenuse pakkumist iseloomustavad järgmised nõrkused:
9. organisatsiooni asjatundlikkuse ja kogemuste ebaühtlane rakendatus;
10. dialooginõrkus;
11. ühiskondliku positsiooni nõrkus;
12. nõrk ja hajus kontakt innovatsiooni ja ettevõtlussektoriga;
13. seda iseloomustab nõrkusena midagi muud – lühike vaba vastus.

Vastuse tüüp: skaala 1-5, lisaks 0 – ei ole arvamust.

2.5.3. ETAg-i positsioon Eesti teaduse täiendavate ja tugitegevuste pakkumisel ning avaliku sektori poolse rahastamise korraldamisel.

Küsimused:

1. Millisel määral on realiseerunud ETAg-i positsioon järgmiste ülesannete täitmisel:
2. ETAg-i tegevus kujundab Eesti riigipoolset teadustegevuse rahastamis- ja toetussüsteemi operatiivseks, mõistlikuks ja vajaduspõhiseks;
3. ETAg osaleb tõendipõhiseid otsuseid tehes aktiivselt Eesti teadus- ja arendustegevuse ning innovatsioonipoliitika kujundamisel;
4. ETAg-i tegevus muudab Eesti teaduse rahvusvaheliselt konkurentsivõimeliseks ja edukaks;
5. ETAg-i tegevuse tulemusena on teadus ja teadmised Eesti ühiskonnas kõrgelt hinnatud.

Vastuse tüüp: skaala 1-5, lisaks 0 – ei ole arvamust, ja kommentaari võimalus lühikese vaba tekstina.

1. Kas praegu ETAg-i poolt praegu täidetavate ülesannete / osutatavate teenuste jaoks oli tarvis selline toetav asutus luua või oli rahuldav tegevuste korraldus, nagu see oli enne ETAg-i loomist?
2. Uurimistoetuste taotlemise ja menetlemise korraldamise osas?
3. Eesti teadusinfo süsteemi haldamise osas?
4. Rahvusvahelise teaduskoostöö organiseerimise osas?
5. Teaduse populariseerimistegevuste osas?

Vastuse tüüp: Jah / Ei valik.

2.5.4. Kommunikatsioon

2.5.4.1. Milliste kommunikatsioonikanalite kaudu võtate vajadusel ühendust ETAg-i spetsialistidega?

Küsimused: loetelu kanalitest:

1. ETAg-i kodulehekülg;
2. ETAg-iga seotud algatuste (ETIS, Euraxess, Researchinestonia) koduleheküljed;
3. ETAg-i ja ETAg-i tegevuste uudiskirjad / meililistid;
4. ETAg-i tegevuste Facebook’i leheküljed ja grupid;
5. ETAg-i tegevuste Youtube’i kajastused;
6. spetsialistidega kirjalik suhtlemine;
7. spetsialistidega telefonitsi suhtlemine;
8. ETAg-i teaduse rahastamisinstrumentide teavitusüritustel osalemine.

Vastuse tüüp: märkida ära, millist kanalit kasutatakse. Iga kasutatavaks märgitud kommunikatsioonikanali juures avaneb kommunikatsiooni hindamise lisavalik 2.5.4.2.

2.5.4.2. Kommunikatsiooni hindamine.

1. Rahuolu olemasoleva informatsiooniga (küsimuste 2.5.4.1. 1; 2 ja 3 puhul)
2. Rahulolu tagasiside kiirusega (küsimuste 2.5.4.1. 4; 5 ja 6 puhul)
3. Rahulolu tagasiside kvaliteediga (küsimuste 2.5.4.1. 4; 5 ja 6 puhul).

Vastuse tüüp: skaala 1-5, lisaks 0 – ei ole arvamust.

2.5.4.3. Milliseid andmeid ja informatsiooni vajaksite, et oleks olemas ETAg-i koduleheküljel, ETAg-iga seotud programmide või teemade kodulehekülgedel või liiguks ETAg-i uudisgrupis / meililistides, ja seega oleks kättesaadav ilma asutusse pöördumata?

Vastuse tüüp: kommentaari võimalus lühikese vaba tekstina.

2.5.5. Hinnang avaliku sektori poolset teaduse rahastamist iseloomustavatele tingimustele Eestis.

Valdkondade kategooriad (ETIS-e teadus- ja arendustegevuse valdkonnad): 1)„kõik“; 2) bio- ja keskkonnateadused; 3) ühiskonnateadused ja kultuur; 4) terviseuuringud; 5) loodusteadused ja tehnika.

Küsimused:

1. Rahastamise proportsioonid teadusvaldkondade kaupa: Kas mõni nendest teadus- ja arendustegevuse valdkondadest vajaks proportsionaalselt st. teiste valdkondade arvelt praegusest rohkem avaliku sektori poolset rahastamist*? (ei saa vastata kategooriale „kõik“)*
2. Rahastamise põhimõtted: Kas nendes teadus- ja arendustegevuse valdkondades võiks avaliku sektori poolne teaduse rahastamise proportsioon jaotuses baasrahastamine : konkurentsipõhine rahastamine olla pigem:
3. 75:25;
4. 50:50;
5. 25:75? *(ei pea valdkondi avama, võib vastata ka ainult kategooriale „kõik“)*
6. Rahastamisotsuste hindamine: Kas nendes teadus- ja arendustegevuse valdkondades võiks konkurentsipõhise rahastamise taotluste hindamisel ja otsuste tegemisel teadustöö ekstsellentsuse kriteeriumi kõrval arvestada teadustöö võimaliku mõju kriteeriumiga? *(ei pea valdkondi avama, võib vastata ka ainult kategooriale „kõik“)*
7. Teadustöö tüüp: Kas nendes teadus- ja arendustegevuse valdkondades vajatakse avaliku sektori poolsete rahaliste vahendite fokuseerimist eelkõige:
8. baasteadusesse,
9. rakendusteadusesse
10. katse- ja arendustöödesse? *(ei pea valdkondi avama, võib vastata ka ainult kategooriale „kõik“)*
11. Rahastamise allikad: kas nendes teadus- ja arendustegevuse valdkondades võiks avaliku sektori kaasrahastamisel ja organiseerimisel teadus- ja arendustöö rahastamiseks senisest rohkem kaasata:
12. erasektori rahastamist,
13. Euroopa Liidu struktuurifondide rahastamist,
14. muid teaduse rahastamise välisvahendeid? *(ei pea valdkondi avama, võib vastata ka ainult kategooriale „kõik“)*
15. Rahastamise fookus: kas nendes teadus- ja arendustegevuse valdkondades vajatakse eelkõige:
16. katvat rahastamist teadusprojektidele (kõik teadusteemad konkureerivad rahastamisele võrdsetel alustel),
17. fokuseeritud rahastamist teadusprojektidele (kindlatele prioriteetidele orienteeritud teadusteemadel on hindamisel eelis),
18. rahastamist inimressursi arendamiseks,
19. rahastamist infrastruktuuri arendamiseks*? (ei pea valdkondi avama, võib vastata ka ainult kategooriale „kõik“)*

Vastuse tüüp: märkida teadus- ja arendustegevuse valdkond või kategooria „kõik“, kõigi küsimuste puhul saab ka vastamata jätta.

2.6. Töökorraldus

2.6.1. Enne hankelepingu sõlmimist täpsustatakse ja kooskõlastatakse Pakkuja ja Hankija vaheliste läbirääkimiste käigus Pakkuja poolt punkti 3.4.1. kohaselt koos pakkumusega esitatud aja- ja tegevuskava ning täiendatakse seda tööetappide maksumuse hindamise ning tööülesannete täitmise eest vastutavate isikute kontaktandmetega (hankedokumendi lisa 6 vormi kohaselt).

2.6.2. Uuringu elluviimise käigus teeb Pakkuja Hankija esindajatega igakülgset koostööd. Hankijal on õigus saada regulaarset informatsiooni uuringu elluviimise käigust. Vajadusel toimuvad uuringu läbiviimise jooksul töökoosolekud, kus Pakkuja annab ülevaate ellu viidud ja elluviidavatest tegevustest, tekkinud kõrvalekalletest tegevus- ja ajakavast ning esitab ilmnenud probleemide lahendamise ettepanekud.

2.6.3. Uuringu vahearuande esitamisel toimub töökoosolek pakkumusi hinnanud hindamiskomisjoni liikmete osalusel. Töökoosoleku tulemusi ja järeldusi peab Pakkuja järgima uuringu lõpuraporti koostamisel.

2.6.4. Töö käigus loodud kirjalike materjalide varalised autoriõigused kuuluvad Hankijale. Hankijal on pärast lepingujärgse tasu maksmist õigus hankelepingu alusel loodud teoseid igal viisil kasutada, sh esitada, avaldada, levitada, reprodutseerida ja tõlkida ilma territoriaalsete piiranguteta, sh avalikus arvutivõrgus.

2.7. Uuringu tulemuste esitamine ja tähtajad

2.7.1. Uuringu läbiviimise teenus sisaldab ankeedi ettevalmistamist, küsitlusandmete kogumist, kogutud andmete töötlust ja analüüsi sotsiaalteaduslikeks uuringuteks ette nähtud andmetöötlustarkvaraga, uuringu aruande kirjutamist ja uuringu tulemuste presenteerimist (välja arvatud uurimisküsimuste blokk 2.5.5., mille tulemusi koos teiste tulemustega ei presenteerita, vaid antakse koondatud ja analüüsitud andmetena üle Hankijale).

2.7.2. Paberkandjal köidetuna esitatakse uuringu lõpparuanne koos lisadega Hankijale eesti keeles ühes eksemplaris. Digitaalselt esitatakse:

1. uuringu lõpparuanne koos lisadega,
2. inglisekeelne kokkuvõte uuringu peamistest järeldustest ja soovitustest ning
3. PowerPoint formaadis ettekanne uuringu peamistest järeldustest.

Digitaalsed uuringumaterjalid esitatakse Hankija esindaja e-posti aadressile Pakkuja uurimisgrupi juhi poolt digitaalselt allkirjastatuna.

2.7.3. Uuringu lisades esitatakse uuringu läbiviimiseks kasutatud küsimustikud, tabeljaotused ja muud uuringumaterjalid originaalkujul. Uuringu käigus koostatud ja analüüsitud andmebaasid antakse Hankijale üle digitaalsel kujul.

2.7.4. Uuringu vahearuande esitamise tähtaeg on 15. juuli 2015.

Vahearuanne peab sisaldama väljatöötatud uurimisankeeti, andmete kogumise meetodi kirjelduse, metaandmeid kogutud uurimisandmete kohta, emase ülevaate kogutud andmetest ning andmete analüüsi meetodi kirjelduse.

2.7.5. Uuringuprojekti elluviimise ja lõppraporti esitamise tähtaeg on 20. september 2015.

Lõppraport peab sisaldama: uurimiseesmärki ja uurimisküsimusi tutvustavat sissejuhatust, andmete kogumise ja analüüsimeetodi detailset ülevaadet, töödeldud ja analüüsitud uurimisandmetel põhinevaid kommenteeritud ja graafikutega illustreeritud uurimistulemusi, kokkuvõtte, järelduste ja soovituste osa.

2.7.6. Uuringu tulemusi tutvustav esitlusüritus on läbi viidud 20. septembriks 2015.

**3. NÕUDED PAKKUMUSELE**

3.1. Pakkumuse esitamine.

Digitaalselt allkirjastatud pakkumuse dokumentatsioon tuleb esitada kas:

* e-riigihangete keskkonna töölehe kaudu aadressil: <https://riigihanked.riik.ee>, registreerides end käesoleva hanke juurde, või
* e-posti teel, saates pakkumuse e-kirja manusena aadressile etag@etag.ee, hiljemalt 2015. aasta 4.mail kella 12.00-ks, märkega „Uuringu „Eesti Teadusagentuuri käivitamise ja Eesti teaduse rahastamissüsteemi reformi tagasisideuuring“ pakkumus, mitte avada enne 4.mai 2015.a kella 12.00“.

3.1.2. Küsimused, millele pakkuja soovib vastust mõistliku aja jooksul enne pakkumuste avamise tähtaega, tuleb esitada hiljemalt 30.aprilli 2015.a kella 14.00-ks ainult läbi eRHK teabevahetuse töölehe. Muul viisil esitatud küsimused võib hankija jätta tähelepanuta. Hankija ei taga peale nimetatud tähtaja saabumist esitatud küsimustele vastamist pakkuja jaoks piisava ajavaruga.

3.1.3. Kui pakkuja ei ole esitanud hankemenetluse käigus kirjalikke küsimusi selgituste ja täiendava informatsiooni saamiseks, ei aktsepteeri hankija ühtegi pakkuja hilisemat pretensiooni või lisanõuet, sealhulgas eduka pakkuja pretensiooni või lisanõuet hankelepingu täitmise käigus, mis tuleneb sellest, et pakkuja hinnangul on hankedokumendid vastuolulised või pakkuja ei ole saanud hankijalt pakkumise koostamiseks vajalikku selgitavat või täiendavat informatsiooni.

3.1.4. Kui pakkuja avastab pakkumuse ettevalmistamise käigus hankedokumentides vigu, vasturääkivusi või ebatäpsusi, on ta kohustatud koheselt sellest kirjalikult riigihangete keskkonna teabevahetuse teel informeerima hankijat.

* 1. Kõik pakkumuse dokumendid peavad olema allkirjastatud Pakkuja seadusliku või volitatud esindaja poolt. Volitatud esindaja esindusõiguse tõendamiseks peab olema lisatud kehtiv, pädeva isiku digitaalallkirjaga volikiri, millelt nähtuks volituste ulatus.

3.3. Pakkuja kannab kõik pakkumuse ettevalmistamisega ning esitamisega seotud kulud.

3.4. Pakkumuse koosseisus tuleb esitada:

3.4.1. Aja- ja tegevuskava uuringu läbiviimise etappide ja iga etapi tulemuste kohta lähtuvalt Hanke teenuse kirjeldusest (esitatud hankedokumendi punkti 2 alapunktides 2.1.-2.6.) ja uuringuprojekti vahearuande esitamisel ning lõpetamisel nõutavatest uuringumaterjalidest (kirjeldatud punkti 2.7. alapunktides 2.7.4. ja 2.7.5.);

3.4.2. Uurimisgrupi juhi ja uuringut teostavate ekspertide CV-d vastavalt lisale 3;

3.4.3. Hinnapakkumus vastavalt lisale 2. Pakutav hind peab olema eurodes (EUR) ja käibemaksuta. Pakkuja peab teostatava töö mahu sisse arvestama ka need tööd, mis ei ole hanke kirjelduses otsesõnu kirjeldatud, aga mis on vajalikud hankedokumendis kirjeldatud töö eesmärgi saavutamiseks ning nõuetekohaseks teostamiseks. Füüsilisest isikust Pakkuja peab lisama maksumusele ka need maksud, mis Hankijal tuleb tasuda temale makstavalt tulult;

3.4.4. Tõend kohalike maksude või sotsiaalkindlustuse maksuvõla puudumise kohta hankemenetluse algamise päeva seisuga;

3.4.5. Avaldus ja kinnitused (esitatud lisas 1);

3.4.6. Ühispakkumuse korral volikiri ühispakkujate esindusõiguse kohta (vt lisa 7).

3.5. Pakkumuse jõusolek.

3.5.1. Pakkumus peab olema jõus vähemalt 90 kalendripäeva jooksul alates pakkumuste esitamise tähtpäevast.

3.5.2. Hiljemalt 10 päeva enne pakkumuste jõusoleku tähtaja lõppemist võib Hankija teha Pakkujale kirjaliku ettepaneku pakkumuse jõusoleku tähtaja pikendamiseks.

3.5.3. Pakkuja teavitab Hankijat pakkumuse jõusoleku tähtaja pikendamisest või sellest keeldumisest 5 tööpäeva jooksul vastava ettepaneku saamisest arvates.

3.6. Hankijal on õigus lükata tagasi pakkumused igal ajal enne hankelepingu sõlmimist juhul kui:

3.6.1. Kõigi kvalifitseeruvate pakkumuste maksumused ületavad hankelepingu eeldatavat maksumust;

3.6.2. Riigihanke korraldamiseks vajalikud tingimused on oluliselt muutunud ja muudavad riigihanke realiseerimise võimatuks või mittevajalikuks;

3.6.3. Aset on leidnud sündmus, mida saab pidada vääramatuks jõuks. Vääramatu jõud on asjaolu, mida Hankija ei saa mõjutada, ja lähtuvalt mõistlikkuse põhimõttest ei saa temalt oodata, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks.

**4. NÕUDED PAKKUJALE**

4.1. Kvalifitseerumistingimused

4.1.1. Hankija ei sõlmi hankelepingut isikuga ja kõrvaldab hankemenetlusest pakkuja või taotleja:

 1) keda on või kelle seaduslikku esindajat on kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest ja kelle karistusandmed ei ole karistusregistrist karistusregistri seaduse kohaselt kustutatud või karistus on tema elu- või asukohariigi õigusaktide alusel kehtiv;

 2) kes on pankrotis või likvideerimisel, kelle äritegevus on peatatud või kes on muus sellesarnases seisukorras tema asukohamaa seaduse kohaselt;

 3) kelle suhtes on algatatud sundlikvideerimine või muu sellesarnane menetlus tema asukohamaa seaduse kohaselt.

Pakkuja või taotleja esitab kirjaliku kinnituse vastavate asjaolude puudumise kohta.

4.1.2. Hankija ei sõlmi hankelepingut isikuga ja kõrvaldab hankemenetlusest pakkuja või taotleja, kellel on õigusaktidest tulenevate riiklike või tema elu- või asukoha kohalike maksude või sotsiaalkindlustuse maksete võlg või tähtpäevaks tasumata jäetud maksusummalt arvestatud intress (edaspidi maksuvõlg) hankemenetluse algamise päeva seisuga või maksuvõla tasumine on ajatatud pikemaks perioodiks kui kuus kuud arvates hankemenetluse algamise päevast, välja arvatud juhul, kui maksuvõla tasumise ajatamine on täies ulatuses tagatud. Riiklike või elu- või asukoha kohalike maksude võlaks loetakse pakkuja või taotleja poolt tähtpäevaks tasumata riiklike või elu- või asukoha kohalike maksude ja tähtpäevaks tasumata jäetud maksusummalt arvestatud intressi võlga, mis ületab 100 eurot.

 Pakkuja või taotleja esitab oma asukohariigi vastava pädevusega ametiasutuse tõendi riigihangete seaduse § 38 lõike 1 punktis 4 nimetatud asjaolude puudumise kohta, kui neid andmeid ei ole hankijal võimalik kontrollida andmekogus olevate avalike andmete põhjal. Kui pakkuja või taotleja asukohariigi vastava pädevusega ametiasutus ei väljasta tõendit riigihangete seaduse § 38 lõike 1 punktis 4 nimetatud asjaolude puudumise kohta, esitab pakkuja või taotleja selle ametiasutuse tõendi maksuvõlgade puudumise kohta.

* + 1. Pakkujal peab olema kogemus suuremahuliste uuringute läbiviimisel.

Hanke väljakuulutamisest viimase kolme aasta jooksul peab olema täidetud vähemalt 3 riigihanke esemele sarnase esemega (ankeetküsitluse meetodi kasutamine) suuremahulist (vähemalt 500 vastajaga) uuringut. Pakkuja tõendab nimetatud kogemuse olemasolu, esitades lisas 5 toodud vormil olulisemate viimase kolme aasta jooksul täidetud riigihanke esemega sarnaste tööde nimekirja, märkides uuringu tellija / lepingu partneri nime, uuringu teostamise perioodi, lepingu objekti / uuringu nime, vastajate arvu uuringus, ning uuringu metoodika.

4.2. Pakkuja peab hanke objektiks oleva uuringu läbiviimiseks moodustama uurimisgrupi.

4.2.1. Uurimisgruppi peab kuuluma minimaalselt 4 inimest: uurimisgrupi juht, 2 küsitluse läbiviijat ja analüütik.

4.2.2. Uurimisgruppi võib kuuluda 3 liiget juhul, kui uurimisgrupi täidab lisaks juhtimisülesannetele hanke objektiks olevas uuringus selle sisulise läbiviimise ülesandeid. Sellisel juhul peab ta lisaks täitma tingimusi, mis on seatud nende sisuliste ülesannete täideviijatele.

4.2.3. Uurimisgruppi võib kuuluda ka rohkem liikmeid.

Pakkuja esitab uurimisgruppi pakutavate ekspertide andmed CV vormis, mis võimaldab hinnata nende vastavust kvalifikatsiooninõuetele vastavalt hankedokumendi lisale 3.

4.3. Pakkuja kohustub hankelepingu sõlmimise korral tagama pakkumuses esitatud ekspertgrupi liikmete osalemise vastavalt hankedokumentides nõutud ja näidatud rollidele.

4.4. Pakkuja uurimisgrupi juht peab:

1. omama vähemalt magistrikraadi või sellega võrdsustatud teaduskraadi sotsiaalteaduste valdkonnas;
2. omama viimase 3 aasta jooksul vähemalt 3 hanke objektile sarnase hindamis- või uuringuprojektide juhtimise kogemust.

4.5. Pakkuja uurimisgrupi küsitluse läbiviijad peavad:

1. omama arvutiprogrammide MS Word ja MS Excel võimaldatavaid grupiandmete kogumise ja korrastamise oskusi;
2. omama viimase 3 aasta jooksul vähemalt 2 hanke objektile sarnase töö küsitlusosa läbiviimise kogemust.

4.6. Pakkuja uurimisgrupi analüütik peab:

1. omama vähemalt magistrikraadi sotsiaalteaduste valdkonnas;
2. omama viimase 3 aasta jooksul vähemalt 3 hanke objektiga sarnase töö analüüsiosa teostamise kogemust.

4.7. Juhul kui hankelepingu täitmisel tekib vajadus kaasata rohkem eksperte, kui pakkumuses on loetletud või olemasolevaid välja vahetada, peab kaasatavate isikute kvalifikatsioon ja kogemus olema vähemalt samaväärne hanke dokumentides loetletud vastavatele ekspertidele esitatud nõuetega. Täiendavate ekspertide kaasamisel või olemasolevate väljavahetamisel hankelepingu hind ei muutu.

4.8. Pakkujat ei kvalifitseerita, kui ta ei vasta kvalifitseerimiseks esitatud nõuetele.

Kvalifitseerimata jäetud Pakkuja ei osale edasises hankemenetluses.

4.9. Pakkuja kõrvaldatakse hankemenetlusest, kui selgub, et ta on teadlikult esitanud valeandmeid.

4.10. Ühispakkujad

4.10.1. Ühispakkujad nimetavad hankemenetlusega ning hankelepingu sõlmimise ja täitmisega seotud toimingute tegemiseks volitatud esindaja.

4.10.2. Ühispakkujad peavad esitama: nende esindajale antud volikirja vastavalt lisale 7.

4.10.3. Ühispakkujatest ühe kõrvaldamine hankemenetlusest ei too kaasa teise ühispakkuja kõrvaldamist hankemenetlusest juhul, kui kvalifitseerumistingimused on täidetud.

**5. PAKKUMUSE VASTAVUS**

5.1. Pakkumus peab olema esitatud õigeaegselt.

5.2. Pakkumus peab vastama hanke dokumentides esitatud tingimustele.

5.3. Hankijal on õigus pakkumus tagasi lükata, kui Pakkuja või pakkumus ei vasta hanke dokumentides esitatud tingimustele.

5.4. Hankija võib tunnistada pakkumuse vastavaks, kui see vastab esitatud tingimustele ning selles ei esine sisulisi kõrvalekaldeid nimetatud tingimustest.

5.5. Pakkuja, kelle pakkumus on tagasi lükatud, ei osale edasises hankemenetluses.

5.6. Hankijal on õigus nõuda Pakkujatelt dokumente ja selgitusi pakkumuses esinevate puuduste, ebatäpsuste või ebamõistlikult madala hinna kohta, millele Pakkuja on kohustatud vastama RHS-s ettenähtud tähtaja jooksul. Päringutele vastamise ajaks peatab Hankija kõigi pakkumuste hindamise.

**6. PAKKUMUSE HINDAMINE**

6.1. Pakkumusi hindab SA Eesti Teadusagentuuri ekspertidest koosnev hindamiskomisjon.

6.2. Pakkumuse hindamise meetod: Majanduslikult soodsaim pakkumus. Majanduslikult soodsaim on pakkumus, millele on omistatud enim väärtuspunkte (hankedokumendi punkti 6.4. alapunktides 6.4.1.-6.4.4. nimetatud hindamiskriteeriumite eest pakkumusele omistatud väärtuspunktide summa, maksimaalselt 100).

6.3. Hindamismetoodika kirjeldus. Pakkumuste hindamistel kasutatakse väärtuspunktide meetodit. Pakkumise võidab suurima punktisumma kogunud Pakkuja. Punktid jagunevad hindamiskriteeriumite alusel järgnevalt:

6.4. Hindamiskriteeriumid

|  |  |
| --- | --- |
| Hindamiskriteeriumid | Maksimaalsed väärtuspunktid |
| 1. Pakkumuse Hankija ootustele sisulise vastavuse kriteerium | 30 |
| 2. Pakkumuse Hankija ootustele tehnilise vastavuse kriteerium | 30 |
| 3. Uuringu läbiviimisega seotud võimalike riskide hindamise ja nende maandamise lahenduste väljapakkumise kriteerium | 10 |
| 4. Pakkumuse maksumuse kriteerium | 30 |
| Kokku | 100 |

6.4.1. Pakkumuse Hankija ootustele sisulise vastavuse kriteerium (maksimaalselt 30 punkti):

Pakkuja poolt lahti mõtestatud uuringu eesmärgist ja üldistest uurimisküsimustest lähtudes on pakutava Uuringu metoodiline lähenemine, küsimuste sisuline detailne esitamine ja tehniline vormistamine ning oodatavad tulemused põhjalikult läbi mõeldud ning lahti kirjutatud ning võimaldavad saavutada lähteülesandes välja toodud eesmärgid parimal võimalikul viisil.

Hindamiskomisjon hindab pakkumuse sisulist vastavust Hankija ootustele järgmiselt:

Pakkujapoolne uurimiseesmärkide hinnang, uurimisküsimuste püstitamine ja metoodilised lahendused uurimisküsimustele vastamiseks lähtudes punkti 2 alapunktidest 2.1.-2.5.; ning oodatavate tulemuste konkreetsus ja esitamise vorm lähtudes punkti 2 alapunktist 2.6.:

* Vastavad täielikult Hankija ootustele (75-100%): 30 punkti;
* Vastavad Hankija ootustele keskmiselt (50-75%): 20 punkti;
* Vastavad Hankija ootustele alla keskmise (alla 50%): 10 punkti.

6.4.2. Pakkumuse Hankija ootustele tehnilise vastavuse kriteerium (maksimaalselt 30 punkti):

Vastavalt punkti 2 alapunkti 2.6.1 tingimustele esitab Pakkuja Hankijale pakkumuse koostamisel lähteülesande täitmise tegevuskava, tööplaani ja ajagraafiku. Uuringu komponentide valmimise ja esitamise üldist ajakava on kirjeldatud punkti 2 alapunktides 2.7.4.-2.7.5.

Hindamiskomisjon hindab pakkumuse tehnilist vastavust Hankija ootustele järgmiselt:

1) Aja- ja tegevuskava ajakohasus (tegevuste võimalikult kiire teostamine, ekspertide koostöö ja töö etappide koordinatsioon);

2) Aja- ja tegevuskava teostatavus (sisendite mahu ja hulga vastavus eesmärkide saavutamise vajadusele) ning

3) Aja- ja tegevuskava tõhusus (tegevuste kuluefektiivsus):

* Vastavad täielikult Hankija ootustele (75-100%): 30 punkti;
* Vastavad Hankija ootustele keskmiselt (50-75%): 20 punkti;
* Vastavad Hankijate ootustele alla keskmise (alla 50%): 10 punkti.

6.4.3. Uuringu läbiviimisega seotud võimalike riskide hindamise ja nende maandamise lahenduste väljapakkumise kriteerium (maksimaalselt 10 punkti);

Hindamiskomisjon hindab uuringu läbiviimisega seotud võimalike riskide hindamist ja nende maandamise lahenduste väljapakkumist järgmiselt:

Pakutava Uuringu kavandamisel ja läbiviimisel tekkida võivate riskide kirjeldus on põhjalik ja läbimõeldud, välja on toodud riskide ammendav loend, hinnatud on erinevate riskide olulisust ja esinemistõenäosust, välja pakutud maandamismeetmed on realistlikud ning terviklikult teadvustatud ja läbi mõeldud:

* Täielikult vastavalt Hankija ootustele (75-100%): 10 punkti;
* Keskmiselt vastavalt Hankija ootustele (50-75%): 5 punkti;
* Alla keskmise vastavalt Hankija ootustele (all 50%): 0 punkti.

6.4.4. Uuringu maksumuse kriteerium (maksimaalselt 30 punkti).

Pakkuja peab esitama analüüsi koostamise hinna. Maksimaalsed väärtuspunktid omistatakse madalaima hinnaga pakkumusele.

Teiste pakkumuste maksumuse kriteeriumi punktide arvutamiseks kasutatakse järgmist arvutuskäiku: madalaima hinnaga pakkumuse maksumus/hinnatava pakkumuse maksumus\*30.

6.5. Pakkumuse koondhinne on hindamiskomisjoni liikmete poolt kriteeriumitele 6.4.1.-6.4.4. omistatud hinnete aritmeetiliste keskmiste summa. Pakkumuse hindamisel ümardatakse koondpunktid ühe kohani pärast koma. Parimaks tunnistatakse pakkumus, mis saab hindamise tulemusel enim koondpunkte.

Võrdsete hindamistulemuste korral eelistab Hankija pakkumust, millele omistati hindamiskriteeriumi 6.4.1. hindamisel suurem väärtuspunktide arv.

6.6. Vajadusel peab Hankija kõigi Pakkujatega läbirääkimisi lihthanke teenuse sisu, metoodika, töökorralduse ja ajakava osas. Läbirääkimiste lõppedes toimub uuesti kõigi pakkumuste koondpunktide hindamine.

6.7. Majanduslikult soodsaima pakkumuse tunnistab Hankija edukaks pakkumuseks ja sõlmib võitnud Pakkujaga uuringu läbiviimiseks hankelepingu.

**7. Lisad**

Lisa 1. Avaldus ja kinnitused

Lisa 2. Hinnapakkumus

Lisa 3. Uuringut teostavate ekspertide CV vorm

Lisa 4. Uuringut teostavate ekspertide nimekiri

Lisa 5. Pakkuja pädevust tõendav viimase 3 aasta jooksul teostatud hanke esemega sarnaste tööde nimekiri

Lisa 6. Hankelepingu projekt

Lisa 7. Ühispakkujate volikiri

**HD Lisa 1. AVALDUS JA KINNITUSED**

Pakkuja ärinimi:

Pakkuja esindaja nimi ja volitus: (põhikirja/volikirja alusel)

Pakkuja registrikood:

Juriidiline aadress:

Postiaadress:

Kontaktisiku telefon:

e-posti aadress:

Soovime osaleda SA Eesti Teadusagentuur poolt välja kuulutatud riigihankes. Kinnitame, et

1. oleme tutvunud hankedokumentidega ja selle lisadega, nõustume täielikult Hankija poolt esitatud tingimustega ning oleme need oma pakkumuses üle võtnud.
2. meil puuduvad RHS § 38 lõike 1 punktides 1–3 sätestatud hankemenetlusest kõrvaldamise alused;
3. oleme nõuetekohaselt täitnud õigusaktidest tulenevad riiklike maksude ja enda elu- või asukoha kohalike maksude ja sotsiaalkindlustuse maksete tasumise kohustused;
4. vastame täielikult esitatud kvalifitseerimistingimustele ning meil on olemas kõik võimalused ja vahendid eelnimetatud riigihanke teostamiseks;
5. omame kõiki hankelepingu täitmise vajalikke intellektuaalse omandi õigusi;
6. kõik käesolevale pakkumusvormile lisatud dokumendid moodustavad meie pakkumuse osa;
7. käesoleva pakkumuse esitamisega oleme võtnud endale kohustuse teostada pakutavad tööd hinnapakkumuses toodud maksumusega ning tellimus täidetakse tähtaegselt vastavalt tehnilisele kirjeldusele;
8. pakkumus on koostatud nõuetekohaselt. Saame aru, et pakkumuse mittenõuetekohase koostamise puhul võidakse meie pakkumus tagasi lükata kui hankedokumentidele mittevastav pakkumus;
9. mõistame, et Hankija ei ole seotud kohustusega aktsepteerida temale laekunud põhjendamatult madala hinnaga pakkumust. Aktsepteerime Hankija õigust lükata tagasi iga pakkumus või kõik pakkumused hankedokumentides kirjeldatud juhtudel;
10. pakume ennast teostama eelnimetatud hanget ning nõustume kõrvaldama kõik puudused nende esinemise korral, lähtudes esitatud kvaliteedinõuetest;
11. pakkumuse koosseisus esitatud pakkumuse maksumuse tabel on nõuetekohaselt täidetud. Saame aru, et pakkumuse maksumuse tabeli mittenõuetekohase täitmise puhul lükatakse meie pakkumus tagasi kui hanke dokumentidele mittevastav;
12. pakkumus on jõus 90 päeva, alates pakkumuste esitamise tähtpäevast;
13. oleme nõus hankemenetluses edastatavate dokumentide elektroonilise kohaletoimetamisega.

Kinnitame, et antud hankes:

□- me ei ole esitanud ühist pakkumust

□- oleme esitanud ühispakkumuse, milles osalevad …………………………………., (äriregistri kood ………………….). Hankemenetlusega ning hankelepingu sõlmimise ja täitmisega seotud toimingute tegemiseks on meie volitatud esindajaks ……………………………………………. ja hankelepingu täitmise eest vastutame ühispakkujatena solidaarselt.

□- on iga ühispakkuja esitanud andmed ja dokumendid, mis on nõutud Pakkuja kvalifitseerimiseks.

/Allkirjastatud digitaalselt/

Esindaja nimi ja ametikoht: ………………………………

**HD Lisa 2. HINNAPAKKUMUS**

Pakkuja ärinimi:

Pakkuja esindaja nimi:

Pakkuja registrikood:

Juriidiline aadress:

Postiaadress:

Kontaktisiku telefon:

e-posti aadress:

Võttes arvesse kõiki hankedokumentides ja nende lisades Hankija poolt esitatud tingimusi pakume hanke maksumuseks:

|  |
| --- |
| **Teenuse maksumus** |
| Teenuse maksumus ilma käibemaksuta | € |
| Teenuse maksumus koos käibemaksuga | € |

Teenuse maksumuse jaotus tegevuste lõikes:

|  |  |
| --- | --- |
| 1) | € |
| 2) | € |
| 3) | € |
|  |  |
|  |  |

Nimetatud teenuse hind koos käibemaksuga (sisaldab kõiki makse ja lõive) on kõigi hankedokumendis nimetatud teenuste eest.

/allkirjastatud digitaalselt/

Esindaja nimi ja ametikoht: ……………………………

**HD Lisa 3. UURINGUT TEOSTAVATE EKSPERTIDE CV VORM**

Pakkuja ärinimi:

Pakkuja esindaja nimi ja volitus: (põhikirja/volikirja alusel)

Pakkuja registrikood:

Juriidiline aadress:

Postiaadress:

Kontaktisiku telefon:

e-posti aadress:

|  |  |
| --- | --- |
| **1. Uurimistöö teema:** | **„Eesti Teadusagentuuri käivitamise ja Eesti teaduse rahastamissüsteemi reformi tagasisideuuring“** |
|  |  |
| **2. Eksperdi nimi** |  |
|  |  |
| **3. Eksperdi staatus uuringus** |  |
|  |  |
| **4. Eksperdi koormus uuringus** |  |
|  |  |
| **5. Eksperdi haridus:** |
| **Institutsioon** |  |
| **Omandatud kõrgeim teaduskraad** |  |
| **Teaduskraadi omandamise aeg** |  |

|  |
| --- |
| **6. Pakkumuse seisukohalt olulised täienduskoolitused või väljaõpe, mille ekspert on läbinud viimase 3 aasta jooksul** |
| **Koolitust pakkunud institutsioon** | **Koolituse teema ja sisu** | **Koolituse aeg** |
|  |  |  |
|  |  |  |
|  |  |  |
|  |  |  |
|  |  |  |

|  |
| --- |
| **7. Pakkumuse seisukohalt olulised teadustööd, analüüsid ja uuringud, mille läbiviimisel ekspert on osalenud viimase 3 aasta jooksul** |
| **Töö teostanud institutsioon ja läbiviimise aeg** | **Töö nimetus ja sisu** | **Eksperdi poolt tehtud töö lühikirjeldus (panus uuringu teoreetilisse või empiirilisse ossa, osalemine hindamiskomisjoni töös, andmeanalüüs vmt.)** |
|  |  |  |
|  |  |  |
|  |  |  |
|  |  |  |
|  |  |  |

Märkused:

/allkirjastatud digitaalselt/

Esindaja nimi ja ametikoht:………….

**HD Lisa 4. UURINGUT TEOSTAVATE EKSPERTIDE NIMEKIRI**

Pakkuja ärinimi:

Pakkuja esindaja nimi ja volitus: (põhikirja/volikirja alusel)

Pakkuja registrikood:

Juriidiline aadress:

Postiaadress:

Kontaktisiku telefon:

e-posti aadress:

|  |  |  |  |
| --- | --- | --- | --- |
| Positsioon uurimisgrupis | Nimi | Teaduskraad | Koormus |
| Uurimisgrupi juht |  |  |  |
| Küsitluse läbiviija |  |  |  |
| Küsitluse läbiviija |  |  |  |
| Analüütik |  |  |  |
|  |  |  |  |

Märkused:

/allkirjastatud digitaalselt/

Esindaja nimi:………….

**HD Lisa 5: Pakkuja pädevust tõendav viimase 3 aasta jooksul teostatud hanke esemega sarnaste tööde nimekiri**

Pakkuja ärinimi:

Pakkuja esindaja nimi ja volitus: (põhikirja/volikirja alusel)

Pakkuja registrikood:

Juriidiline aadress:

Postiaadress:

Kontaktisiku telefon:

e-posti aadress:

|  |  |  |  |  |
| --- | --- | --- | --- | --- |
| **Uuringu tellija** | **Uuringu teostamise periood** | **Uuringu nimi** | **Vastajate arv** | **Uuringu metoodika** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

/allkirjastatud digitaalselt/

Esindaja nimi:………….

**HD Lisa 6. HANKELEPINGU PROJEKT**

**TÖÖVÕTULEPING**

**SA Eesti Teadusagentuur** juhatuse esimehe **Andres Koppeli** isikus (edaspidi *tellija*) ühelt poolt ning

**„[…]“** (edaspidi *töövõtja*) teiselt poolt (edaspidi *pooled*) sõlmisid käesoleva töövõtulepingu (edaspidi *leping*) alljärgnevas:

1. Töövõtja kohustub teostama järgmised tööd (edaspidi *töö*):
	1. Uuringu läbiviimise metoodika ettevalmistamine, ankeedi vormistamine etteantud uurimisküsimuste põhjal, töö osade aja- ja tegevuskava detailsem planeerimine;
	2. Uuringu kvantitatiivsete ja kvalitatiivsete andmete kogumine;
	3. Kvantitatiivsete andmete töötlemine ja analüüs;
	4. Kvalitatiivsete andmete interpreteerimine, töötlemine ja analüüs;
	5. Kvantitatiivsete ja kvalitatiivsete andmete analüüsitulemuste süntees;
	6. Uuringu järelduste ja soovituste osa koostamine;
	7. Uuringu tulemuste esitluse ettevalmistamine, esitlusürituse läbiviimine.
2. Töövõtja kohustub teostama lepingus, selle lisades, Tellija hanke „[viitenr …]“ tehnilises kirjelduses ja Töövõtja esitatud pakkumuses kokku lepitud tingimustega töö ning andma selle koos tööst tulenevate varaliste õigustega Tellijale üle hiljemalt „[määrata aeg]“.
3. Töövõtja vastutab ainuisikuliselt selle eest, et töö teostatakse lepingus, selle lisades, lihthanke „Uuringu „Eesti Teadusagentuuri käivitamise ja Eesti teaduse rahastamissüsteemi reformi tagasisideuuring“ tellimine“ (viitenumber 162505) hankedokumentides ja Töövõtja esitatud pakkumuses näidatud tingimustel ja tähtaegadeks.
4. Töövõtja kohustub viivitamatult teatama Tellijale kõigist töö teostamisega seotud olulistest asjaoludest, eelkõige aga nendest, mis võivad mõjutada või mõjutavad töö tähtaegselt valmimist või töö vastavust lepingu tingimustele ja/või mille vastu on või võib olla Tellijal äratuntav oluline huvi.
5. Tellija määrab oma esindaja „[ametikoht ja nimi]“(edaspidi *esindaja*) juhendama töö teostamist, vahendama Töövõtjale vajalikku teavet, kontrollima punktis 1 nimetatud töö kvaliteeti ja allkirjastama töö üleandmise-vastuvõtmise akti (vormistatakse lepingu lisana).
6. Punktis 1 nimetatud töö teostamiseks vajaliku informatsiooni edastab Tellija esindaja Töövõtjale e-posti teel 3 (kolme) tööpäeva jooksul pärast lepingu allkirjastamist.
7. Tellija maksab punktis 1 nimetatud töö teostamise eest Töövõtjale tasu „[00]“ („[summa sõnadega]“) eurot, millele lisandub käibemaks ja millelt füüsilisest isikust Töövõtja puhul Tellija arvestab maha ja tasub riigile seadustes ettenähtud maksud. Tasu makstakse pärast töö üleandmise-vastuvõtmise akti allkirjastamist 14 päeva jooksul Töövõtja lepingu punktis 22 märgitud arvelduskontole.
8. Tellijal on õigus jooksvalt kontrollida töö tegemise käiku. Töövõtja on kohustatud koheselt informeerima Tellijat töö tegemise käigus tekkinud probleemidest ning küsima sellistel juhtumitel Tellijalt lisainformatsiooni.
9. Kui Tellija viivitab Töövõtjale töö tegemiseks vajalike juhiste, suuniste vm teabe edastamise või muu kohustuste täitmisega ja sellest sõltub töö või tööetapi tähtaegne üleandmine, pikeneb töö või tööetapi üleandmise tähtaeg viivitatud päevade arvu võrra.
10. Kui Töövõtja ei anna tööd tähtaegselt Tellijale üle ja Tellija ei aktsepteeri Töövõtja poolt esitatud põhjusi hilinemise kohta, on Tellijal õigus nõuda Töövõtjalt viivist üleandmisega viivitatud töö maksumusest 0,15 % (null koma viisteist protsenti) päevas iga viivitatud päeva eest. Tellijal on õigus töö eest tasumisel vähendada Töövõtjale makstavat tasu viivise summa võrra.
11. Juhul, kui Töövõtja ei ole tööd Tellijale üle andnud hiljemalt 1 (ühe) kuu möödumisel arvates kokkulepitud töö üleandmise tähtajast, on Tellijal õigus ilma Töövõtjale kokkulepitud tasu maksmata lepingust taganeda ja nõuda sisse tekitatud kahju.
12. Kui töös ilmnevad puudused, mis tulenevad Töövõtja kohustuste täitmata jätmisest või mittenõuetekohasest täitmisest, on Tellijal õigus 10 tööpäeva jooksul nõuda nende puuduste kõrvaldamist ning Töövõtja poolt tekitatud otsese kahju hüvitamist.
13. Kui töö vastuvõtmisel on Tellijal pretensioone töö kvaliteedi kohta, määrab ta Töövõtjale 10 tööpäeva jooksul töö üleandmise päevast arvates tähtaja puuduste kõrvaldamiseks. Selle tähtaja jooksul ei ole Töövõtjal kohustust maksta punktis 10 ettenähtud viivist.
	1. Kui Tellija ei ole punktis 13 nimetatud tähtaja jooksul esitanud vastuväiteid tehtud töö kohta, siis loetakse töö Tellija poolt vastu võetuks.
	2. Kui Töövõtja ei nõustu Tellija pretensioonidega töö kvaliteedi kohta, võib ta nõuda tööle ekspertiisi määramist. Ekspertiisi kulud kannab vaidluses kaotajaks jäänud pool.
14. Kui lepingu täitmise käigus selgub selline töö mahu muutmise vajadus, mida pooled lepingut sõlmides ette ei näinud ega võinudki ette näha ja lepingu muutmine on riigihanke seadusega kooskõlas ja lubatav, lepivad pooled kokku koos mahu muutumisega lepingu punktis 7 nimetatud summa muutmise. Lepingu muudatused vormistatakse kirjalikult lepingu lisana.
15. Tellijal on õigus leping lõpetada igal ajal, tasudes Töövõtjale lepingu lõpetamise päevaks faktiliselt teostatud ja üleantud töö eest. Tellijal ei ole tasu maksmise kohustust, kui Tellija on lepingu lõpetanud seetõttu, et Töövõtja rikkus lepingut.
16. Töövõtja on kohustatud hoidma konfidentsiaalsena lepingu täitmisega teatavaks saanud teavet, mis tulenevalt avaliku teabe seadusest ja isikuandmete kaitse seadusest on juurdepääsupiiranguga.
17. Töövõtja on kohustatud maksma Tellija nõudmisel leppetrahvi kuni viie (5) protsendi ulatuses lepingu punktis 7 märgitud tasult, kui Töövõtja rikub lepingu punktis 16 kokku lepitud konfidentsiaalsuskohustust ja lisaks hüvitama Tellijale põhjustatud otsese ja kaudse kahju.
18. Lepingu täitmisel tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras Tartu Maakohtus.
19. Kõik lepingu muudatused jõustuvad poolte allkirjastamise momendist või kokkuleppel muul kirjalikult määratud tähtajal.
20. Pooled ei tohi lepingust tulenevaid õigusi ja kohustusi üle anda kolmandatele isikutele ilma teise lepingu poole kirjaliku nõusolekuta.
21. Leping on sõlmitud eesti keeles ja allkirjastatud digitaalselt. Leping edastatakse Töövõtjale kontaktandmetes märgitud e-posti aadressile.
22. Poolte andmed:

Tellija: Töövõtja:

SA Eesti Teadusagentuur „[…]“

Tartu, Soola 8 aadress:

reg nr: 90000759 äriregistri nr või kontaktisiku isikukood:

a/a: a/a:

kontaktisik: kontaktisik:

tel: „[kontaktisiku tel]“ tel: „[kontaktisiku tel]“

e-post: „[kontaktisiku e-mail]“ e-post: „[kontaktisiku e-mail]“

/tellija/ /töövõtja/

**HD Lisa 7. Ühispakkujate volikiri**

*(kasutatakse, kui üks ühises pakkumuses osaleja volitab teist)*

... *(esindatava Pakkuja nimi)*

volitab

... *(esindava Pakkuja nimi)*

esindama ühispakkujaid SA Eesti Teadusagentuuri lihthange „Uuringu „Eesti Teadusagentuuri käivitamise ja Eesti teaduse rahastamissüsteemi reformi tagasisideuuring“ tellimine“ (viitenumber 162505) hankemenetluses, sh esitama pakkumust, sõlmima hankelepingut ja tegema muid hankelepingu täitmisega seotud toiminguid.

*Esindatava seadusliku esindaja nimi ja allkiri*

*ning volikirja väljastamise kuupäev*